Jyrki Katainen

Jyrki Tapani Katainen (Siilinjärvi, 1971ko urriaren 14a finlandiar politikaria da, Finlandiako lehen ministroa 2011tik 2014ra.

Zientzia politikoa ikasi zuen Tampereko Unibertsitatean, eta urtebete eman zuen Erasmus bekarekin Leicesterreko Unibertsitatean.

Koalizio Nazionaleko Alderdi kontserbadoreko kidea da eta 1999an lehen aldiz diputatu hautatu zuten. 2006tik 2009ra Europako Alderdi Popularreko presidenteordea izan zen. 2007ko hauteskundeen ondoren Finantza ministro izendatu zuten Matti Vanhanenek zuzendutako koalizio gobernuan.

2011ko hauteskundeen ondoren, zentro-eskuineko koalizio gobernu bateko lehen ministro hautatu zuten. Gobernua zuzendu zuen 2014ra arte, eta batez ere arazo ekonomikoetan zentratu zen.

2014ko uztailetik azarora Ekonomiaren eta Euroaren Europako komisarioa izan zen José Manuel Durão Barrosoren gobernuan, eta 2014ko azarotik 2019ko azarora Enpleguaren, Hazkundearen, Inbertsioaren eta Lehiakortasunaren Europako komisarioa izan zen Jean-Claude Junckerren gobernuan.

Kategoria:Finlandiako luterotarrak
Kategoria:Finlandiako lehen ministroak